**Նախագիծ 9-10**

**ՈՐՈՇՈՒՄ N -Ա**

**14 ՓԵՏՐՎԱՐԻ 2023թ.**

 **«ԿԱՊԱՆԻ ԲՌՆՑՔԱՄԱՐՏԻ ՄԱՍՆԱԳԻՏԱՑՎԱԾ ԴՊՐՈՑ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ ՍՏԵՂԾԵԼՈՒ, ԿԱՆՈՆԱԴՐՈՒԹՅՈՒՆԸ, ԱՇԽԱՏՈՂՆԵՐԻ ԹՎԱՔԱՆԱԿԸ, ՀԱՍՏԻՔԱՑՈՒՑԱԿԸ ԵՎ ՊԱՇՏՈՆԱՅԻՆ ԴՐՈՒՅՔԱՉԱՓԵՐԸ ՀԱՍՏԱՏԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 15-րդ, 28-րդ կետերով, 81-րդ հոդվածի 1-ին մասով, «Պետական ոչ առևտրային կազմակերպությունների մասին» Հայաստանի Հանրապետության օրենքի 9-րդ հոդվածի 5-րդ մասի դրույթներով և հաշվի առնելով համայնքի ղեկավարի առաջարկությունը՝ **համայնքի ավագանին որոշում է.**

1. Ստեղծել «ԿԱՊԱՆԻ ԲՌՆՑՔԱՄԱՐՏԻ ՄԱՍՆԱԳԻՏԱՑՎԱԾ ԴՊՐՈՑ» համայնքային ոչ առևտրային կազմակերպություն։

2. Հաստատել «ԿԱՊԱՆԻ ԲՌՆՑՔԱՄԱՐՏԻ ՄԱՍՆԱԳԻՏԱՑՎԱԾ ԴՊՐՈՑ» համայնքային ոչ առևտրային կազմակերպության կանոնադրությունը՝ համաձայն թիվ 1 հավելվածի։

3. Հաստատել «ԿԱՊԱՆԻ ԲՌՆՑՔԱՄԱՐՏԻ ՄԱՍՆԱԳԻՏԱՑՎԱԾ ԴՊՐՈՑ» համայնքային ոչ առևտրային կազմակերպության աշխատողների թվաքանակը, հաստիքացուցակը և պաշտոնային դրույքաչափերը համաձայն թիվ 2 հավելվածի:

4. Համայնքի սեփականություն հանդիսացող գույքը անժամկետ և անհատույց օգտագործման իրավունքով հանձնել «ԿԱՊԱՆԻ ԲՌՆՑՔԱՄԱՐՏԻ ՄԱՍՆԱԳԻՏԱՑՎԱԾ ԴՊՐՈՑ» համայնքային ոչ առևտրային կազմակերպությանը՝ համաձայն թիվ 3 հավելվածի։

5. Սույն որոշումից բխող գործառույթներն իրականացնել օրենսդրությամբ սահմանված կարգով։

 6․ Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

**ՏԵՂԵԿԱՆՔ-ՀԻՄՆԱՎՈՐՈՒՄ**

**ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**1․ Կարգավորման ենթակա ոլորտի կամ խնդրի սահմանումը․**

Համայնքի ավագանու որոշմամբ նախատեսվում է ստեղծել բռնցքամարտի մասնագիտացված դպրոց, որը կգործի Կապան քաղաքի Ա․ Մանուկյան փ․ 1-ին նրբ․ թիվ1/2 հասցեում՝ հասարակական նշանակության շինության նորոգումից հետո։

**2․ Առկա իրավիճակը․**

2023 թվականի համար Կապան համայնքում չկա բռնցքամարտի դպրոց։

**3. Կարգավորման նպատակները, ակնկալվող արդյունքը․**

Համայնքի ավագանու որոշման ընդունման նպատակը Կապան քաղաքում բռնցքամարտի մասնագիտացված դպրոցի ստեղծումն է։

**4․ Համայնքի բյուջեում եկամուտների և ծախսերի ավելացման կամ նվազեցման մասին․**

Սույն որոշման նախագծի ընդունման կապակցությամբ Կապան համայնքի բյուջեում նախատեսվում է ծախսերի ավելացում՝ նախնական հաշվարկներով ամսական 1406640 դրամի չափով: